মুম্বইয়ে ট্র্যাক উদ্বোধন সচিনের 
বৃহস্পতিবার মুম্বইয়ে রেসের ট্র্যাক উদ্বোধন করলেন সচিন তেন্ডুলকর। তিনি বলেছেন, ‘‘আমি বরাবরই কার্টিং-এর ভক্ত। গাড়ি নিয়ে রাস্তায় সবসময় যা করা যায় না, কার্টিং ট্র্যাকে সহজেই সেই ইচ্ছা পূরণ হয়।’’

পদত্যাগ করলেন বিজয় মাল্য
র‌য়্যাল চ্যালেঞ্জার্সের ডিরেক্টরের পদ থেকে সরে গেলেন বিজয় মাল্য। ফ্র্যাঞ্চাইজি দলের তরফ থেকে বৃহস্পতিবার ভারতীয় ক্রিকেট বোর্ডকে এই খবর জানিয়ে দেওয়া হয়েছে। আরও জানা গিয়েছে, বিজয় মাল্য এখন দলের সঙ্গে পরামর্শদাতা হিসাবে থাকবেন।
কোয়ার্টার ফাইনালে সিন্ধু
সুইস ওপেন গ্রঁ প্রি ব্যাডমিন্টন চ্যাম্পিয়নশিপে শেষ আটে পৌঁছলেন পি ভি সিন্ধু। বৃহস্পতিবার প্রি-কোয়ার্টার ফাইনালে তিনি হারান চিনা তাইপে’র ইউ পো পাই-কে। এদিকে অল ইংল্যান্ড ওপেনে শেষ আটে হারের পর বিশ্বর‌্যাঙ্কি‌ংয়ে দু’নম্বর থেকে সাইনা নেহওয়াল নেমে গেলেন ছ’নম্বরে। 

লড়ে জিতলেন নাদাল
ইন্ডিয়ান ওয়েলস টেনিস চ্যাম্পিয়নশিপে বৃহস্পতিবার লড়াই করে জিতলেন রাফায়েল নাদাল। তিিন পৌঁছলেন শেষ আটে। হারালেন আলেকজান্ডার বেহেভকে। ফল ৬-৭, ৬-০, ৭-৫। মহিলা সিঙ্গলসের শেষ চারে উঠেছেন সেরিনা উইলিয়ামস।
শীর্ষে উঠলেন চৌরাসিয়া
নয়াদিল্লিতে ইন্ডিয়ান ওপেন গল্‌ফ চ্যাম্পিয়নশিপের প্রথম দিনের শীর্ষে দু’বারের চ্যাম্পিয়ন এস এস পি চৌরাসিয়া। প্রথম দিনের শেষে তিন নম্বরে আছেন সঞ্জয় কুমার।  
লোঢা নিয়ে শুনানি আজ
আজ শুক্রবার সুপ্রিম কোর্টে বিচারপতি টি এস ঠাকুর ও ইব্রাহিম খলিফুল্লার ডিভিশন বেঞ্চে লোঢা কমিটির সুপারিশ নিয়ে বোর্ডের পাল্টা আবেদনের শুনানি হবে। লোঢা কমিটির একাধিক সুপারিশ নিয়ে আপত্তি জানিয়েছিল বোর্ড।